48 G. J. VERDAM 



fructusve colligentes, non retrospicientes, immo vix quiescentes. Alii, 

 nova ubique quaerentes, et loca latiora detegere cupientes, festinanter 

 properant ac impatienter , semperque progrediuntur, ut tandem inveniant 

 videantque, quid ultra limites, quibus totum spatiuin circumscriptum vi- 

 detur, appareat oculisve objiciatur. Igitur nusquam consistunt, ubi alio- 

 rum opus relictum utiliter suscipere possent ac retractare. Immo, quod 

 praeclare factum praestitumque sit a multis, qui antecesserunt, vix anim- 

 advertunt, aut cognoscere prope negligunt, celerantes tantummodo ut 

 omnium, qui ad eandem metam contendunt, priores hanc ipsam adtingant. 

 At alii etiani sunt, deviis remotisque in locis qui versantur; de hisce non 

 discedunt, totique in se retracti diligenter perscrutantur , nova si forte 

 adsint aut adhuc abscondita, neque explorare et vertere et usque penetrare 

 desinunt , donee, quod detegere cupiebant, reperierint; turn vero, quasi 

 ad se revocati , circumspiciunt , alium locum quaerentes , baud raro se 

 colligendi causa, ut rerum novitate animos distrahant et vires restaurent, 

 iterumque in pristinam stationem reversi, indagata denuo contemplentur , 

 penitiusque perspiciant. 



Sic quidem omnium concursu , labore , nee intermisso conamine , totius 

 campi limites in dies dilatantur, et fructus ingenti copia coacervantur, 

 et crescit pariter ac incredibiliter, ad nova excolenda pluraque exploranda, 

 praesidiorum adjumentorumque numerus, quin etiam abundare omnia , 

 deesse ac postulari nulla videantur. 



Verum enimvero, quemadmodum in vitd com muni paucissimi civium 

 utilitati servire societatisque saluti consulere student, et hoc ipsum ad 

 gravissima officiorum momenta sincere referunt, plurimi autem, emo- 

 lumenti vel lucri aut laudis gloriaeque avidissimi, tot tantaque perficiunt, 

 quibus praestare adeo maximeque excellere videntur, sic etiam, nee 

 aliter , in ilia , quam fingimus , disciplinarum civitate. Sunt namque viri , 

 candore et integritate conspicui, quibus hoc unice curae est cordique, 

 ut disciplinas colant propter ipsas, veroque studii et cognitionis. amore 

 ducti et incitati , in eo praesertim elaborent , ut nostra rerum cognitio non 

 modo fiat amplior latiorque, verum etiam perfectior et scientiae nomine 

 dignior. At aliorum magna industria e fonte minus puro emanare apparet, 

 si quidem , quemadmodum cupiditate animique perturbatione in vitae rebus 



